proxectonos/corpus_dominio_legal_administrativo_tmp huggingface dataset:
DECRETO 40/2016, do 7 de abril, polo que se nomea director xeral de Saúde Pública a Andrés Paz-Ares Rodríguez.
Consellería de Sanidade — II. Autoridades e persoal — 08/04/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día sete de abril de dous mil dezaseis,
Nomeo director xeral de Saúde Pública a Andrés Paz-Ares Rodríguez.
Santiago de Compostela, sete de abril de dous mil dezaseis
DECRETO 39/2016, do 7 de abril, polo que se dispón que cese Antonio Crespo Iglesias como director xeral de Desenvolvemento Rural.
Consellería do Medio Rural — II. Autoridades e persoal — 08/04/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día sete de abril de dous mil dezaseis,
Que cese, por petición propia, Antonio Crespo Iglesias, como director xeral de Desenvolvemento Rural, agradecéndolle os servizos prestados.
Santiago de Compostela, sete de abril de dous mil dezaseis
DECRETO 41/2016, do 7 de abril, polo que se nomea director xeral de Desenvolvemento Rural a Miguel Ángel Pérez Dubois.
Consellería do Medio Rural — II. Autoridades e persoal — 08/04/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día sete de abril de dous mil dezaseis,
Nomeo director xeral de Desenvolvemento Rural a Miguel Ángel Pérez Dubois.
Santiago de Compostela, sete de abril de dous mil dezaseis
EXTRACTO da Resolución do 18 de marzo de 2016 pola que se aproban as bases reguladoras das subvencións a proxectos de investimento en actividades non agrícolas, cofinanciadas co Feader no marco do Programa de desenvolvemento rural (PDR) de Galicia 2014-2020, e se anuncia a convocatoria para o ano 2016.
Axencia Galega de Desenvolvemento Rural — III. Outras disposicións — 07/04/2016

BDNS (Identif.): 302886
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.minhap.gob.es/bsnstrans/index):
Primeiro. Persoas beneficiarias
a) Pequenas empresas, segundo a definición que resulta do Regulamento (UE) nº 651/2014, do 17 de xuño, polo que se declaran determinadas categorías de axudas compatibles co mercado interior, en aplicación dos artigos 107 e 108 do Tratado de funcionamento da Unión Europea.
b) Persoas físicas que residan nunha zona rural.
c) Titulares ou membros dunha unidade familiar dunha explotación agraria que diversifiquen as súas actividades en ámbitos non agrícolas e que desenvolvan o seu proxecto na propia explotación.
Segundo. Obxecto
Apoio á creación e desenvolvemento de actividades económicas viables non agrícolas, ben ampliando o abano de actividades desenvolvidas no marco das explotacións agrarias ben mediante a creación, ampliación e modernización das unidades de produción no medio rural.
Terceiro. Bases reguladoras
Resolución do 17 de marzo de 2016 pola que se aproban as bases reguladoras das subvencións a proxectos de investimento en actividades non agrícolas, cofinanciadas co Feader no marco do Programa de desenvolvemento rural (PDR) de Galicia 2014-2020, e se anuncia a súa convocatoria para o ano 2016.
Cuarto. Contía
A contía global da convocatoria é de 3.500.000 €. Este crédito está cofinanciado nun 75 % polo Feader.
Quinto. Prazo de presentación das solicitudes
O prazo de presentación de solicitudes é dun mes, que se contará a partir do día seguinte ao da publicación da resolución de convocatoria no Diario Oficial de Galicia.
Sexto. Outros datos
A concesión das axudas tramitarase en réxime de concorrencia competitiva.
Os proxectos subvencionados recibirán unha porcentaxe de axuda do 45 % dos gastos subvencionables.
As axudas concedidas están amparadas polo Regulamento (UE) nº 1407/2013 da Comisión, do 18 de decembro de 2013 (DO L 352, do 24 de decembro), referente á aplicación dos artigos 107 e 108 do Tratado de funcionamento da Unión Europea.
Santiago de Compostela, 18 de marzo de 2016
EXTRACTO da Orde do 22 de marzo de 2016 pola que se establecen as bases reguladoras das axudas á nova participación de agricultores en réximes de calidade, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016.
Consellería do Medio Rural — III. Outras disposicións — 07/04/2016

BDNS (Identif.): 303190.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Poderán ser beneficiarios destas axudas os/as agricultores/as que participen por primeira vez nalgún dos réximes de calidade dos produtos agroalimentarios definidos na letra b) do artigo 2 e recollidos no PDR de Galicia 2014-2020. Os beneficiarios deberán cumprir o requisito de seren agricultores activos conforme o establecido no artigo 9 do Regulamento (UE) nº 1307/2013 do Parlamento Europeo e do Consello, do 17 de decembro de 2013, e no capítulo I do título II do Real decreto 1075/2014, do 19 de decembro.
2. No caso do programa de calidade relativo á produción ecolóxica, tamén terá a consideración de nova participación aquela que se refira a agricultores/as que, tendo previamente actividade no dito programa, inicien a actividade de produción ecolóxica con destino ao mercado en relación con algunha nova orientación produtiva. En todo caso, esta nova orientación produtiva debe ter unha dimensión económica suficiente para superar a consideración de actividade de autoconsumo.
Segundo.
Obxecto
Esta orde ten por obxecto establecer as bases reguladoras das axudas á nova participación de agricultores en réximes de calidade no marco do Programa de desenvolvemento rural de Galicia 2014-2020, así como proceder á súa convocatoria, en réxime de concorrencia competitiva, para o ano 2016.
Terceiro.
Bases reguladoras
Orde do 22 de marzo de 2016 pola que se establecen as bases reguladoras das axudas á nova participación de agricultores en réximes de calidade, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016.
Cuarto.
Importe
Para a concesión das subvencións convocadas destinarase un crédito de 187.000 euros. Este importe poderase incrementar nos supostos previstos no artigo 31.2 da Lei 9/2007, do 13 de xullo, de subvencións de Galicia.
Quinto.
Prazo de presentación de solicitudes
O prazo para a presentación de solicitudes remata o 15 de xuño de 2016. Esta data queda incluída dentro do prazo.
Santiago de Compostela, 22 de marzo de 2016
ORDE do 30 de marzo de 2016 pola que se declaran de utilidade pública dúas asociacións inscritas no Rexistro Central de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 07/04/2016

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles constan a documentación e os informes previstos na citada norma.
De conformidade cos informes favorables de declaración de utilidade pública emitidos polo instrutor dos expedientes,
Declarar de utilidade pública as seguintes asociacións:
– Asociación Agalure, inscrita no Rexistro Central de Asociacións co número 2004-7181-1.
– Asociación Acción Solidaria de Galicia (Asdegal), inscrita no Rexistro Central de Asociacións co número 2009-13047-1.
Contra esta orde, que pon fin á vía administrativa, pódese interpor recurso contencioso-administrativo, ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderase interpor con carácter potestativo recurso de reposición, ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 30 de marzo 2016
RESOLUCIÓN do 29 de marzo de 2016 pola que se dá publicidade á prórroga da encomenda de xestión a favor de Tragsatec, ordenada pola Resolución do 22 de marzo de 2016 para a realización de tarefas de análise de expedientes de instrumentos financeiros.
Instituto Galego de Promoción Económica — III. Outras disposicións — 04/04/2016

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á prórroga da encomenda de xestión a favor de Tragsatec, ordenada por Resolución do conselleiro de Economía, Emprego e Industria do 22 de marzo de 2016, para a realización de tarefas de análise de expedientes de instrumentos financeiros xestionados polo Igape.
1. A actividade obxecto de encomenda é a realización de tarefas de análise de expedientes de instrumentos financeiros xestionados polo Igape.
2. Dado que o prazo de execución dos traballos de análise de expedientes financeiros se iniciou o 9 de novembro de 2015 e remata o próximo 30 de marzo de 2016, e téndose previsto a posibilidade de prórroga na encomenda inicial por igual período, resulta necesaria a dita prórroga para o apoio nos traballos de xestión e análise de expedientes de instrumentos financeiros, nos mesmos termos previstos inicialmente, ao resultar insuficientes os medios propios do Igape para o efecto.
3. O prazo de execución dos traballos estenderase ata o 19 de agosto de 2016.
Santiago de Compostela, 29 de marzo de 2016
CORRECCIÓN de erros. Resolución do 11 de marzo de 2016 pola que se aproban os criterios xerais do Plan xeral de control tributario de 2016.
Axencia Tributaria de Galicia — III. Outras disposicións — 04/04/2016

Advertidos erros na citada resolución no DOG nº 55, do 21 de marzo de 2016 , é necesario efectuar as seguintes correccións:
Na páxina 10.287 na alínea primeira, onde di: «…, declaracións presentadas; control intensivo…», debe dicir: «…, declaracións presentadas e o control intensivo…».
Na páxina 10.287 na alínea primeira, onde di: «…, tributarias; e xestión recadatoria e, por último, as actuacións de xestión recadatoria…», debe dicir: «…, tributarias e, por último, as actuacións de xestión recadatoria…».
Na páxina 10.290 na alínea quinta, onde di: «…, cota autonómica del IRPF…», debe dicir: «…, cota autonómica do IRPF…».
EXTRACTO da Resolución do 10 de marzo de 2016 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver e se anuncia a súa convocatoria.
Consello da Cultura Galega — III. Outras disposicións — 04/04/2016

BDNS (Identif.): 302737.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Españois ou nacionais dun Estado membro da Unión Europea, que están en posesión ou en condicións de obter un título de licenciado ou de grao nas ramas de Comunicación, Humanidades, Ciencias Sociais ou Documentación con formación específica no ámbito da edición e da catalogación, e que rematasen os seus estudos no curso 2010/11 ou posterior.
Segundo. Obxecto
Bolsas de colaboración en proxectos de investigación que se están a desenvolver no Consello da Cultura Galega coa finalidade de contribuír á especialización na súa formación académica, profesional ou investigadora.
Terceiro. Bases reguladoras
Resolución do 10 de marzo de 2016 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver no Consello da Cultura Galega e se anuncia a súa convocatoria.
Cuarto. Contía
Financiaranse estas bolsas con cargo ás aplicacións orzamentarias 03.01.111D.480.0 e 03.01.111D.480.4 dos orzamentos xerais da Comunidade Autónoma de Galicia para o ano 2016, por un importe total de vinte e catro mil euros (24.000,00 euros), que se destinarán ao pagamento das mensualidades dos bolseiros e das cotas da Seguridade Social, respectivamente. A contía mensual que percibirá cada bolseiro será de mil euros mensuais (1.000,00 euros).
Quinto. Prazo de presentación de solicitudes
O prazo de presentación de solicitudes será dun mes, que empezará a contar a partir do día seguinte ao da publicación desta resolución no Diario Oficial de Galicia.
Santiago de Compostela, 10 de marzo de 2016
ORDE do 10 de febreiro de 2016 pola que se designa o órgano estatístico sectorial desta consellería.
Consellería de Economía, Emprego e Industria — III. Outras disposicións — 04/04/2016

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto 1 do seu artigo 2 establece que este órgano está integrado por unha ou varias unidades administrativas que se designarán mediante resolución da persoa titular do departamento en que se integra organicamente.
De conformidade co establecido nos artigos 1, 2, 3 e 7 do Decreto 24/2008, do 21 de febreiro,
Designar o órgano estatístico sectorial da Consellería de Economía, Emprego e Industria, que estará integrado pola unidade administrativa que se especifica a seguir:
– Unidade administrativa: xefatura do Servizo de Asuntos Xerais e Réxime Interno, dependente da Subdirección Xeral de Coordinación Administrativa da Secretaría Xeral Técnica da Consellería de Economía, Emprego e Industria.
– Posto de traballo: a persoa funcionaria titular da xefatura do Servizo de Asuntos Xerais e Réxime Interno.
– Localización física: dependencias da Secretaría Xeral Técnica, Edificio Administrativo de San Caetano, Santiago de Compostela.
Santiago de Compostela, 10 de febreiro de 2016
ORDE do 17 de marzo de 2016 pola que se determina o importe máximo das axudas que se poderán outorgar no exercicio orzamentario de 2016 ao abeiro do Plan de vivenda 2005-2008, regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
Consellería de Infraestruturas e Vivenda — III. Outras disposicións — 04/04/2016

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo.
A disposición transitoria cuarta do Decreto 402/2009, do 22 de outubro, polo que se establecen as axudas públicas en materia de vivenda con cargo á Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012, establece que as axudas derivadas de situacións creadas ao abeiro de plans anteriores seguirán a súa tramitación e rexeranse de acordo coa súa normativa de orixe.
O Decreto 129/2015, do 8 de outubro, polo que se establece a estrutura orgánica das consellerías da Xunta de Galicia, adscribe o organismo autónomo Instituto Galego da Vivenda e Solo á Consellería de Infraestruturas e Vivenda.
O Decreto 165/2015, do 13 de novembro, estableceu a estrutura orgánica da Consellería de Infraestruturas e Vivenda.
Por todo o anterior e en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Para os efectos do disposto no artigo 6 do Decreto 18/2006, do 26 de xaneiro, e para dar cobertura aos expedientes que alcancen no exercicio 2016 a fase de concesión, determínanse as seguintes aplicacións do estado de gastos dos orzamentos xerais da Comunidade Autónoma de Galicia para o ano 2016 con cargo ao que serán efectivas as axudas previstas no citado decreto:
– Para a promoción de vivendas protexidas de nova construción destinadas ao alugamento e de aloxamentos protexidos por parte de empresas privadas, corresponde á aplicación 08.80.451B.770.0 por un importe máximo de 61.700 €.
– Para a adquisición de vivenda protexida, usada e promoción para uso propio por parte de familias e institucións sen ánimo de lucro, corresponde á aplicación orzamentaria 08.80.451B.780.1 por un importe máximo de 6.100 €.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de marzo de 2016
RESOLUCIÓN do 18 de marzo de 2016 pola que se dispón a publicación da encomenda de xestión á sociedade Xestión do Solo de Galicia-Xestur, S.A. para a realización dos traballos de difusión das áreas de rehabilitación integral (ARI) e de información e apoio técnico na tramitación dos programas de axudas dos Camiños de Santiago.
Instituto Galego da Vivenda e Solo — III. Outras disposicións — 01/04/2016

O Instituto Galego da Vivenda e Solo (IGVS) encomendou o 19 de xaneiro de 2016 á sociedade Xestión do Solo de Galicia-Xestur, S.A. a realización dos traballos de difusión das ARI e de información e apoio técnico na tramitación dos programas de axudas xestionados polo IGVS no ámbito da ARI dos Camiños de Santiago, de acordo co disposto nos artigos 7, 8 e 13 da Lei 14/2013, do 26 de decembro, de racionalización do sector público autonómico.
A encomenda terá a natureza de encomenda de xestión intersubxectiva, en canto que a sociedade Xestión do Solo de Galicia-Xestur, S.A. ten a consideración de medio propio e instrumental e de servizo técnico da Administración xeral da Comunidade Autónoma de Galicia, nos termos establecidos no artigo 9.2 da Lei 14/2013, do 26 de decembro, e terá un prazo de vixencia ata o 31 de decembro de 2016, podendo proceder á súa prórroga antes da súa finalización, por un período dun ano. Así mesmo, cando razóns de oportunidade debidamente acreditadas no expediente así o aconsellen, poderá procederse á finalización anticipada da encomenda.
Para o xeral coñecemento, e en cumprimento do disposto no punto 3 do artigo 9 da Lei 16/2000, do 17 de decembro, de organización e funcionamento da Administración xeral e do sector público autonómico de Galicia, disponse a súa publicación.
Santiago de Compostela, 18 de marzo de 2016
RESOLUCIÓN do 17 de marzo de 2016 pola que se convoca un curso selectivo de acceso á escala executiva, categoría de inspector principal dos corpos da Policía local.
Academia Galega de Seguridade Pública — III. Outras disposicións — 01/04/2016

Dentro das actividades programadas para o ano 2016, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso á categoría de inspector principal da Policía local, conforme as seguintes bases:
Obxectivos:
Mellorar o compromiso profesional de servizo público aos cidadáns baixo parámetros actitudinais de eficacia e de ética policial.
Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as: persoal dos corpos de policía local que superaron o proceso selectivo para a categoría de inspector principal e que non realizasen este curso.
Inscrición: a inscrición dos/as participantes será gratuíta.
Prazas: sen límite.
Solicitudes:
1. Os concellos deberán remitir un escrito á Academia Galega de Seguridade Pública en que soliciten a participación no curso da/s persoa/s que se encontren nesta situación, para efectuar a correspondente reserva de praza para a realización do dito curso.
2. O prazo para a remisión de escritos rematará o día 6 de abril de 2016.
Duración e contido: o curso terá unha duración de 250 horas lectivas e desenvolverase de xeito presencial na Academia Galega de Seguridade Pública; algún módulo poderase realizar fóra das instalacións da Academia.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo III: módulo técnico.
– Módulo IV: módulo administrativo.
– Módulo V: módulo de xestión directiva e técnicas de mando.
Datas: o curso realizarase do 8 de abril ao 20 de maio de 2016.
Desenvolvemento do curso: os alumnos da Academia Galega de Seguridade Pública, durante o seu período de permanencia nesta, rexeranse polo seu regulamento de réxime interior, publicado pola Orde do 4 de febreiro de 2009, da Consellería de Presidencia, Administracións Públicas e Xustiza, no DOG núm. 30, do 12 de febreiro.
Certificado: unha vez superado este curso, a AGASP emitirá un informe ao concello correspondente en que certifique esta circunstancia, de xeito que se poida proceder ao nomeamento como funcionario de carreira e á toma de posesión como oficial do corpo de Policía local.
Modificacións: a Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 17 de marzo de 2016
RESOLUCIÓN do 14 de marzo de 2016, da Dirección Xeral de Administración Local, pola que se publican as subvencións concedidas en virtude da Orde do 24 de novembro de 2014, pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2015, de forma individual e mediante o sistema de xestión compartida, destinadas a entidades locais da Comunidade Autónoma de Galicia (Diario Oficial de Galicia número 230, do 1 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 01/04/2016

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 41 da Orde do 24 de novembro de 2014 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2015, de forma individual e mediante o sistema de xestión compartida, destinadas a entidades locais da Comunidade Autónoma de Galicia, publícanse as subvencións concedidas.
De acordo co anterior,
Publicar no
Diario Oficial de Galicia
as subvencións concedidas en virtude da Orde do 24 de novembro de 2014 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2015, de forma individual e mediante o sistema de xestión compartida, destinadas a entidades locais da Comunidade Autónoma de Galicia (DOG núm. 230, do 1 de decembro).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 4 da Orde do 24 de novembro de 2014, con cargo ás aplicacións orzamentarias 05.23.141A.461.0 e 05.23.141A.761.0:
As contías e entidades beneficiarias por cada unha das liñas de subvención relaciónanse nos anexos I e II desta resolución.
Santiago de Compostela, 14 de marzo de 2016
RESOLUCIÓN do 14 de marzo de 2016, da Dirección Xeral de Administración Local, pola que se fan públicas as axudas concedidas ao abeiro da Orde do 22 de decembro de 2014 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2015, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013 (Diario Oficial de Galicia número 245, do 23 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 01/04/2016

Conforme o establecido no artigo 15.1 da Lei 9/2007, do 13 de xuño, de subvencións de Galicia, e no artigo 23 da Orde do 22 de decembro de 2014, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2015, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013 (DOG núm. 245, do 23 de decembro), publicarase no
Diario Oficial de Galicia
a relación das subvencións concedidas con indicación da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención.
Estes fondos Feader están incluídos no Programa de desenvolvemento rural de Galicia 2007-2013, obxectivo eixe 3 Mellora da calidade de vida das zonas rurais, diversificación da economía rural, medida 3.2.1. Servizos básicos para a economía e a poboación rural, submedida 321.33, que ten como fin, entre outros, as axudas para a creación e/ou mellora de infraestruturas e equipamentos vinculados á prestación de servizos básicos.
De acordo co anterior,
Publicar no
Diario Oficial de Galicia
as axudas concedidas mediante a Resolución do 30 de abril de 2015, da Vicepresidencia e Consellería de Presidencia, Administracións Públicas e Xustiza, destinadas a subvencionar a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2015, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, cun importe total de 6.476.192,82 €, con cargo á aplicación orzamentaria 05.23.141A.760.2 correspondente aos orzamentos xerais da Comunidade Autónoma de Galicia para o ano 2015, nas contías e para as entidades beneficiarias que se relacionan no anexo desta resolución.
Santiago de Compostela, 14 de marzo de 2016
RESOLUCIÓN do 22 de decembro de 2015 pola que se fai pública a relación de aspirantes declarados/as aptos/as nas probas para a obtención da habilitación do persoal de control de acceso a espectáculos públicos e actividades recreativas convocadas por Orde do 13 de outubro de 2015 (Diario Oficial de Galicia número 199, do 19 de outubro).
Academia Galega de Seguridade Pública — III. Outras disposicións — 07/01/2016

O artigo 10 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, sinala que o tribunal fará públicas e elevará á Dirección Xeral da Academia Galega de Seguridade Pública a relación dos/as aspirantes declarados/as aptos/as, que deberá ser publicada no
Diario Oficial de Galicia
.
Polo exposto, e facendo uso das competencias que me foron concedidas,
Primeiro
Facer pública a relación de aspirantes que superaron as probas para a obtención da habilitación do persoal de control de acceso a espectáculos públicos e actividades recreativas, que se xunta como anexo a esta resolución.
Segundo
Os/as aspirantes declarados/as aptos/as nesta resolución deberán presentar no prazo de dez días hábiles, contados desde o día seguinte ao da publicación desta resolución, unha solicitude axustada ao modelo oficial, xunto co xustificante de ter aboada a correspondente taxa, para que lle sexa expedida a habilitación prevista no artigo 6 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas.
Terceiro
Contra a presente resolución, que non esgota á vía administrativa, poderán os/as interesados/as, interpoñer recurso de alzada ante o conselleiro de Presidencia, Administracións Públicas e Xustiza, no prazo dun mes desde o día seguinte ao da súa publicación, tal e como establecen os artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
A Estrada, 22 de decembro de 2015
ORDE do 18 de decembro de 2015 pola que se publica a concesión dos premios extraordinarios nas ensinanzas artísticas profesionais nas modalidades de música, danza e de artes plásticas e deseño na Comunidade Autónoma de Galicia, correspondentes ao curso 2014/15, convocados pola Orde do 29 de setembro de 2015 (Diario Oficial de Galicia do 6 de outubro).
Consellería de Cultura, Educación e Ordenación Universitaria — III. Outras disposicións — 07/01/2016

A Orde do 29 de setembro de 2015 pola que se convocan os premios extraordinarios nas ensinanzas artísticas profesionais nas modalidades de música, danza e de artes plásticas e deseño na Comunidade Autónoma de Galicia, correspondentes ao curso 2014/15, establece, no seu artigo 11.1, que o titular da Dirección Xeral de Educación, Formación Profesional e Innovación Educativa elevará a proposta feita polo xurado de selección ao conselleiro de Cultura, Educación e Ordenación Universitaria, que emitirá a correspondente orde de adxudicación para a súa publicación no
Diario Oficial de Galicia
.
Unha vez realizadas as probas, publicadas as cualificacións provisionais obtidas polos candidatos e candidatas no portal educativo https://www.edu.xunta.es, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e por proposta do director xeral de Educación, Formación Profesional e Innovación Educativa,
Primeiro. Conceder os premios extraordinarios nas ensinanzas artísticas profesionais nas modalidades de música, danza e de artes plásticas e deseño na Comunidade Autónoma de Galicia, correspondentes ao curso 2014/15, ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de decembro de 2015
Modalidade de música
Modalidade de danza
Modalidade de artes plásticas e deseño
RESOLUCIÓN do 22 de decembro de 2015 pola que se fai pública a relación de aspirantes declarados/as aptos/as nas probas para a renovación da habilitación do persoal de control de acceso a espectáculos públicos e actividades recreativas convocadas por Orde do 13 de outubro de 2015 (Diario Oficial de Galicia número 199, do 19 de outubro).
Academia Galega de Seguridade Pública — III. Outras disposicións — 07/01/2016

O artigo 11 da Orde do 13 de outubro de 2015 pola que se convocan as probas para a renovación da habilitación de persoal de control de acceso a espectáculos públicos e actividades recreativas, sinala que o tribunal fará públicas e elevará á Dirección Xeral da Academia Galega de Seguridade Pública a relación dos/as aspirantes declarados/as aptos/as, que deberá ser publicada no
Diario Oficial de Galicia.
Polo exposto, e facendo uso das competencias que me foron concedidas,
Primeiro
Facer pública a relación de aspirantes que superaron as probas para a renovación da habilitación do persoal de control de acceso a espectáculos públicos e actividades recreativas, que se xunta como anexo a esta resolución.
Segundo
Os/as aspirantes declarados/as aptos/as nesta resolución deberán presentar no prazo de dez días hábiles, contados desde o día seguinte ao da publicación desta resolución, solicitude axustada ao modelo oficial, xunto co xustificante de ter aboada a correspondente taxa, para que lle sexa expedida a habilitación prevista no artigo 6 do decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas.
Terceiro
Contra a presente resolución, que non esgota á vía administrativa, poderán os/as interesados/as, interpor recurso de alzada ante o conselleiro de Presidencia, Administracións Públicas e Xustiza, no prazo dun mes desde o día seguinte á súa publicación, tal e como establecen os artigos 114 e 115 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
A Estrada, 22 de decembro de 2015
CORRECCIÓN de erros. Resolución do 16 de decembro de 2015 pola que se aproban as bases de subvencións á produción escénica e se convocan para o ano 2016.
Axencia Galega das Industrias Culturais — III. Outras disposicións — 07/01/2016

Advertidos erros na referida resolución, publicada no Diario Oficial de Galicia número 246, do 28 de decembro de 2015, cómpre facer as oportunas correccións.
Na páxina 48630 débense incluír os anexos I a XI.
CORRECCIÓN de erros. Decreto 176/2015, do 3 de decembro, polo que se establece a estrutura orgánica da Consellería de Política Social.
Consellería de Política Social — I. Disposicións xerais — 08/01/2016

Advertidos erros no Decreto 176/2015, do 3 de decembro, polo que se establece a estrutura orgánica da Consellería de Política Social, publicado no Diario Oficial de Galicia número 232, do 4 de decembro, cómpre facer as seguintes correccións:
– Na páxina 45749, no artigo 26, número 2, punto 1, alínea e), onde di: «e) A promoción e xestión do carné xove e outros carnés nacionais e internacionais para a mocidade», debe dicir: «e) A promoción e xestión do Carné Xove».
– Na páxina 45749, no artigo 26, número 2, punto 1, elimínase a letra g).
– Na páxina 45751, no artigo 27, número 2, alínea d), onde di: «d) Participar e representar a Galicia na Axencia Nacional do programa Xuventude en acción e promover entre a mocidade galega o dito programa, así como xestionar, avaliar e facer seguimento dos proxectos galegos presentados ao seu abeiro», debe dicir: «d) Participar e representar a Galicia na Axencia Nacional do Programa Erasmus+: Xuventude en acción, e promover entre a mocidade galega o dito programa, así como xestionar, avaliar e facer seguimento dos proxectos galegos presentados ao seu abeiro».
– Na páxina 45751, no artigo 28, onde di: «1. Corresponderanlle a este servizo, órgano de apoio co nivel orgánico de servizo con dependencia directa do/a director/a xeral de Xuventude, Participación e Voluntariado, as seguintes funcións:», debe dicir: «Corresponderanlle a este servizo, órgano de apoio co nivel orgánico de servizo con dependencia directa do/da director/a xeral de Xuventude, Participación e Voluntariado, as seguintes funcións:».
– Na páxina 45751, no artigo 28, alínea b), onde di: «b) Elaborar e realizar o seguimento da execución dos instrumentos de planificación de conformidade coa norma reguladora de acción voluntaria, así como o apoio á Subdirección Xeral na planificación dos programas formativos en colaboración con outras entidades públicas ou privadas», debe dicir: «b) Elaborar e realizar o seguimento da execución dos instrumentos de planificación de conformidade coa norma reguladora de acción voluntaria, así como participar na planificación dos programas formativos en colaboración con outras entidades públicas ou privadas».
– Na páxina 45751, no artigo 28, alínea e), onde di: «e) Apoiar a Subdirección Xeral na planificación do desenvolvemento normativo e as liñas de colaboración para proxectos de voluntariado», debe dicir: «e) Levar a cabo o desenvolvemento normativo en materia de voluntariado e establecer as liñas de colaboración para proxectos de voluntariado con outras entidades públicas ou privadas».
RESOLUCIÓN do 15 de decembro de 2015 pola que se publica a modificación no plan de estudos da titulación de grao en Enxeñaría dos Recursos Mineiros e Enerxéticos.
Universidade de Vigo — III. Outras disposicións — 08/01/2016

O plan de estudos da titulación de grao en Enxeñaría dos Recursos Mineiros e Enerxéticos pola Universidade de Vigo foi publicado no Boletín Oficial del Estado do 11 de xaneiro de 2013, unha vez establecido o carácter oficial do título por acordo do Consello de Ministros do 12 de novembro de 2010, publicado mediante Resolución do 22 de novembro de 2010, da Secretaría Xeral de Universidades (BOE do 16 de decembro).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría dos Recursos Mineiros e Enerxéticos, esta reitoría
Publicar a modificación do plan de estudos conducente á obtención do título universitario oficial de graduado ou graduada en Enxeñaría dos Recursos Mineiros e Enerxéticos pola Universidade de Vigo que se recolle no anexo a esta resolución.
Vigo, 15 de decembro de 2015
RESOLUCIÓN do 15 de decembro de 2015 pola que se publica o plan de estudos do máster universitario en Enxeñaría Naval e Oceánica.
Universidade da Coruña — III. Outras disposicións — 08/01/2016

Despois de obter a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo do Consello de Ministros de 8 de marzo de 2013 (publicado no BOE do 23 de abril mediante a Resolución da Secretaría Xeral de Universidades do 2 de abril), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Enxeñaría Naval e Oceánica, que se estrutura segundo consta no anexo.
A Coruña, 15 de decembro de 2015
O título de máster universitario en Enxeñaría Naval e Oceánica habilita para o exercicio da profesión regulada de enxeñeiro naval e oceánico, de acordo co disposto na Orde CIN/354/2009, do 9 de febreiro, pola que se establecen os requisitos para a verificación dos títulos universitarios oficiais que habiliten para o exercicio da profesión de enxeñeiro naval e oceánico (BOE do 20 de febreiro).
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
O plan de estudos deste título oferta 27 créditos optativos no módulo Fundamentos e 9 no módulo Optativas. O alumnado deberá cursar e superar 18 créditos optativos dos 36 ofertados en total para obter o título, que se distribuirán obrigatoriamente entre ambos os dous módulos como se indica a seguir:
Módulo Fundamentos: 13,5 créditos.
Módulo Optativas: 4,5 créditos.
O alumnado deberá ter en conta que os 13,5 créditos do módulo Fundamentos teñen que escollerse en función do título con que se acceda ao máster.
3. Contido do plan de estudos.
3.1. Contido do plan de estudos por módulo.
3.2. Contido do plan de estudos por curso e cuadrimestre.
4. Condicións de terminación.
O alumnado deberá superar 90 créditos ECTS, distribuídos como se indica no número 2, para obter o título de máster universitario en Enxeñaría Naval e Oceánica.
RESOLUCIÓN do 15 de decembro de 2015 pola que se publica o plan de estudos do máster universitario en Enxeñaría Informática.
Universidade da Coruña — III. Outras disposicións — 08/01/2016

Despois de obter a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo do Consello de Ministros de 8 de marzo de 2013 (publicado no BOE do 23 de abril mediante a Resolución da Secretaría Xeral de Universidades do 2 de abril), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Enxeñaría Informática, que se estrutura segundo consta no anexo.
A Coruña, 15 de decembro de 2015
Estrutura das ensinanzas (Real decreto 1393/2007, anexo I, número 5.1):
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
3. Contido do plan de estudos.
3.1. Contido do plan de estudos por módulo.
3.2. Contido do plan de estudos por curso e cuadrimestre.
4. Condicións de terminación.
O alumnado deberá superar 90 créditos ECTS, distribuídos de acordo co punto 2, para obter o título de máster universitario en Enxeñaría Informática
RESOLUCIÓN do 15 de decembro de 2015 pola que se publica o plan de estudos do máster universitario en Enxeñaría Industrial.
Universidade da Coruña — III. Outras disposicións — 08/01/2016

Despois de obter a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo de Consello de Ministros do 8 de marzo de 2013 (publicado no BOE do 23 de abril mediante a Resolución da Secretaría Xeral de Universidades do 2 de abril), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Enxeñaría Industrial, que se estrutura segundo consta no anexo.
A Coruña, 15 de decembro de 2015
O título de máster universitario en Enxeñaría Industrial habilita para o exercicio da profesión regulada de enxeñeiro industrial, de acordo co disposto na Orde CIN/311/2009, do 9 de febreiro, pola que se establecen os requisitos para a verificación dos títulos universitarios oficiais que habiliten para o exercicio da profesión de enxeñeiro industrial (BOE do 18 de febreiro).
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
O plan de estudos deste título oferta 24 créditos optativos no módulo Tecnoloxías Industriais Específicas, distribuídos en 5 materias. O alumnado deberá cursar e superar 12 créditos dos 24 ofertados para obter o título, tendo en conta que as materias se deberán escoller en función do título con que se acceda ao máster.
3. Contido do plan de estudos.
3.1. Contido do plan de estudos por módulo.
3.2. Contido do plan de estudos por curso e cuadrimestre.
4. Condicións de terminación.
O alumnado deberá superar 90 créditos ECTS, distribuídos como se indica no punto 2, para obter o título de máster universitario en Enxeñaría Industrial.
CORRECCIÓN de erros. Decreto 152/2015, do 8 de outubro, polo que se declara ben de interese cultural a colección de arte da Fundación Galicia Obra Social (Afundación).
Consellería de Cultura, Educación e Ordenación Universitaria — III. Outras disposicións — 08/01/2016

Advertidos erros na publicación do Decreto 152/2015, do 8 de outubro, polo que se declara ben de interese cultural a colección de arte da Fundación Galicia Obra Social (Afundación), publicado no Diario Oficial de Galicia número 207, do 29 de outubro de 2015, cómpre facer as oportunas correccións no sentido que se indica a seguir:
– Na páxina 41638, na obra número 545, do autor Criado Martín, Felipe, na columna denominada título, onde di: «Douro», debe dicir: «Dueto».
– Na páxina 41649, na obra número 849, do autor García de Buciños Vázquez, Manuel, na columna denominada título, onde di: «Un», debe dicir: «Nu».
– Na páxina 41689, na obra número 1955, da autora Puy Fraga, Teresa, na columna denominada título, onde di: «Cabalo vello», debe dicir: «Carballo vello».
– Na páxina 41836, no parágrafo cuarto, nas liñas primeira e segunda, onde di: «[...] toda pretensión de alleamento ou venda deberalle ser notificada á Consellería de Cultura [...]», debe dicir: «[...] toda pretensión de alleamento ou venda deberalle ser notificada á Dirección Xeral do Patrimonio [...]».